GNP Energy

GNP Energy Norge AS (tidligere kjent som Oslo Kraft AS) er per 2019 den fjerde største strømleverandøren i Norden, og har sitt hovedkontor i Sandefjord i Norge. Hovedkontoret har 32 ansatte, og har kontorer i Malmö i Sverige, København i Danmark og Vanda i Finland i tillegg til hovedkontoret.

Oversikt 
GNP Energy er en privat strømleverandør som ble etablert i 2010. Selskapet er en del av GN Power Holding AS gruppen, og leverer i dag strøm til hele Norden. Selskapets grunder er investor Glenn Nøstdahl som kommer fra Tønsberg, Norge. Konsernet oppnådde i 2020 et historisk resultat med et årsresultat på NOK 55,5 millioner mot NOK 11,2 millioner i 2019.  De mottok Gaselle-prisen i 2017, 2018 og 2019. GNP Energy gjorde oppkjøp av Tinde Energi den 30. juni 2021.

Norden og digital utvidelse 
Siden stiftelsen i 2010 har GNP Energy ekspandert til å bli en nordisk strømleverandør. I 2018 utvidet selskapet porteføljen sin med  finske kunder fra Vihreä Älyenergia OY. 

GNP Energy har fått flere samarbeidspartnere, som danske CUBS A/S. Årsaken er et ønske om å håndtere de forskjellige markedene, i tillegg til en automatisering av flere administrative prosesser som fakturering.

Børsnotering 
Den 8.desember ble GNP Energy børsnotert på Euronext Growth Oslo. Før børsnoteringen ble selskapet priset til 180 millioner. Selskapet skal ha en god verdiskapning, og ambisjonen er å utbetale mellom 50 og 60 prosent i utbytte av nettoresultatet. Ved notering hadde GNP Energy fått med seg investoren Arne Fredly. Noteringen ble en suksess med 68% oppgang i løpet av første handelsdag.

Kontroverser 
Selskapet har havnet i en rekke rettslige konflikter med eksisterende og tidligere kunder, etter at selskapet ensidig endret vilkår i fastprisavtaler under strømpriskrisen i 2022. Forbrukertilsynet har opprettet sak mot GNP Energy for mulige lovbrudd og at selskapet angivelig lurer kunder. Forbrukerrådet har gått ut og advart mot GNP Energy.

Referanser

Eksterne lenker 
 

Norske kraftselskaper
Selskaper etablert i 2010
Næringsliv i Sandefjord